I ha d Diva im Outo müesse lah, wüu si het sech enorm gäge Muuchorb gwehrt (Alterswil isch im Kanton Fribourg, dert gilt mi Hung aus mega gfährlech u mues drum e Muuchorb trage). Si isch sech eifach nid gwanet, u cha i däm Ding o gar nid hächle, drum isches agnähmer für si im Outo gsi. Überau si Outos mit Dechine bedeckt gsi u d Kofferrüüm si offe gsi - bi auso nid di einzegi gsi, wo dr Hund im Outo het gla...